53. ΑΝΑΓΚ. ΝΟΜΟΣ υπ' αριθ. 302 της 24/27 Φεβρ. 1968 (ΦΕΚ Α' 42) Περί τροποποιήσεως και συμπληρώσεως διατάξεων της περί Τ.Σ.Α.Υ. Νομοθεσίας. Άρθρ.1.-Δια τας από 1.1.1967 και εφεξής πάσης φύσεως οφειλάς προς το Ταμείον Συντάξεως και Αυτασφαλίσεως Υγειονομικών (Τ.Σ.Α.Υ.) των ησφαλισμένων, αι ισχύουσαι περί τόκων και προσθέτων τελών διατάξεις καταργούνται, από δε της πρώτης ημέρας του μεθεπομένου έτους, εντός του οποίου αι οφειλαί καθίστανται απαιτηταί, επιβαρύνονται με πρόσθετον τέλος εξ 8%, λογιζόμενον κατά την πρώτην ημέραν εκάστου έτους και μη δυνάμενον να υπερβή, εν συνόλω, τα 50% της οφειλής. Άρθρ.2.-1.Προς τακτοποίησίν των, εξ εισφορών της παρ. 4 του άρθρ. 6 του Ν.Δ. 3348/55, υποχρεώσεων των ησφαλισμένων του Τ.Σ.Α.Υ., δια την χρονικήν περίοδον από 1.1.55 μέχρι 31.12.1966, υπολογίζεται αθροιστικώς, δια την περίοδον ταύτην, παν ποσόν εκ μηνιαίων εισφορών αφ' ενός και κρατήσεων αφ' ετέρου, των εμμίσθων ησφαλισμένων, ως και παν ποσόν οπωσδήποτε καταβληθέν δια την άνω αιτίαν. Μη καταβληθείσαι κρατήσεις εκ 3% της άνω περιόδου, συνυπολογιζόμεναι κατά τ' ανωτέρω, οφείλονται οπωσδήποτε. (Αντί της σελ. 696,09(β) Σελ. 696,09(γ) Τεύχος 388 - Σελ. 143 77 Καταστατικοί Νόμοι-Τ.Σ.Α.Υ. 34.Η.α.51-53 2.Εις το τυχόν προκύπτον, μετά τον κατά την προηγουμένην παράγραφον υπολογισμόν, χρεωστικόν υπόλοιπον, προστίθενται, εφ' όσον υφίστανται, αι εκ κεφαλαίων υποχρεώσεις: α)Εξ ασφαλιστικών εισφορών προ της 1.1.1955. β)Εξ εισφορών γάμου και τέκνων της περιόδου από 1.1.1955 μέχρι 31.12.1966. γ)Εξ ιατροσήμου συνταγολογίου. δ)Εκ προστίμων. ε)Εκ της εφαρμογής των άρθρ. 2 και 3 του Ν.Δ. 4587/66 δια τους υπαλλήλους του Τ.Σ.Α.Υ., και ς)Εξ εισφορών υπέρ του Κλάδου Ασθενείας μέχρι 31.12.1966, υπολογιζομένων δια το προ της ισχύος του υπ' αριθ. 443/64 Β.Δ/τος διάστημα κατά τας ισχυούσας τότε διατάξεις. Τυχόν καταβληθείσαι τοιαύται, αναπροσηρμοσμέναι, συμψηφίζονται προς υφισταμένας υποχρεώσεις. Δια την κάλυψιν των οφειλών των ως άνω β' έως ς' περιπτώσεων υπολογίζεται και το τυχόν πιστωτικόν υπόλοιπον της παρ. 1 του παρόντος άρθρου. Το άθροισμα τούτο αποτελεί την συνολικήν καθαράν οφειλήν του ησφαλισμένου κατά την 31.12.1966. Αύτη καταβληθήσεται άνευ επιβαρύνσεώς τινος, δια 48 μηνιαίων δόσεων, από του επομένου της υπό του Τ.Σ.Α.Υ., κοινοποιήσεως του σχετικού λογαριασμού μηνός. 3.Η υπό του Τ.Σ.Α.Υ. κοινοποίησις του άνω λογαριασμού προς τους ησφαλισμένους δέον να συντελεσθή, το βραδύτερον, μέχρι της 31ης Δεκ. 1968. Η σχετική προς το Τ.Σ.Α.Υ. αίτησις των ησφαλισμένων, δια την κατά τ' ανωτέρω εξόφλησιν της οφειλής, υποβληθήσεται εντός διμήνου, αρχομένου από της 1ης Μαρτ. 1968. Παρερχομένης απράκτου της προθεσμίας ταύτης, η οφειλή καθίσταται αμέσως απαιτητή και επιβαρύνεται, εν τω συνόλω της κατά την πρώτην ημέραν του επομένου έτους, με τον εν άρθρ. 1 του παρόντος Νόμου οριζόμενον πρόσθετον τέλος εξ 8% ετησίως, μη δυναμένης της επιβαρύνσεως ταύτης όπως υπερβή το 50% της οφειλής. Μη καταβληθείσαι δόσεις εντός εκάστου 12μήνου από της ενάρξεως υποχρεώσεως καταβολής τούτων, επιβαρύνονται με πρόσθετον τέλος 8% ετησίως, μη δυναμένης της επιβαρύνσεως ταύτης να υπερβή το 50% της οφειλής. Η υπό της παρ. 2 του άρθρ. 34 του Ν.Δ. 3895/58 παρεχομένη ευχέρεια εξοφλήσεως εις δόσεις των εν αυτή αναφερομένων οφειλών καταργείται. 4.Τα τυχόν, μετά τον κατά τας παρ. 1 και 2 του παρόντος άρθρου γενόμενον υπολογισμόν, προκύπτοντα, εκ καταβολών ή κρατήσεων, επί πλέον των οφειλομένων, ποσά δεν επιστρέφονται. Εξοφληθείσαι μέχρι σήμερον, κατά κεφάλαιον, οφειλαί, περί ων το παρόν άρθρον, απαλλάσσονται των οφειλομένων τόκων και προσθέτων τελών. Τυχόν καταβληθέντα δια την αιτίαν ταύτην ποσά δεν επιστρέφονται. Σελ. 696,10(γ) Τεύχος 388 - Σελ. 144 Η παρεχομένη κατά την παρ. 2 του παρόντος άρθρου, ευχέρεια εξοφλήσεως δεν ισχύει επί περιπτώσεων συνταξιοδοτήσεως, εφαρμοζομένων εν προκειμένω των διατάξεων του άρθρ. 37 του Ν.Δ. 3348/55. Άρθρ.3.-1.Αι κατά την παρ. 4 του άρθρ. 5 του υπ' αριθ. 211/1965 Β.Δ/τος "περί συστάσεως Κλάδου Προνοίας παρά τω Τ.Σ.ΑΥ ." οφειλαί, δι' αναγνώρισιν ετών ασφαλίσεως εις τον Κλάδον Προνοίας, δύνανται να εξοφληθώσι μέχρι της 31.12.1969 άνευ επιβαρύνσεώς τινος. Εξοφληθείσαι ήδη κατά κεφάλαιον οφειλαί, δια την αιτίαν ταύτην, απαλλάσσονται της επιβαρύνσεως εκ προσθέτων τελών, τυχόν όμως καταβληθέντα τοιαύτα δεν επιστρέφονται. 2.Η δια της προηγουμένης παραγράφου προβλεπομένη ευχέρεια εξοφλήσεως δεν ισχύει επί περιπτώσεων παροχής του Κλάδου Προνοίας, εφαρμοζομένων εν προκειμένω των διατάξεων της παρ. 2 του άρθρ. 9 του ως άνω υπ' αριθ. 211/1965 Β.Δ/τος. 3.Η θεώρησις των ενσήμων του ως άνω Κλάδου δια το έτος 1966 δύναται να γίνη εντός της προθεσμίας θεωρήσεως ενσήμων του έτους 1967. Άρθρ.4.-1.Αι υπό των Νοσηλευτικών Ιδρυμάτων Ν.Δ. 2592/53 οφειλόμεναι μέχρι της 31ης Δεκ. 1966 εργοδοτικαί εισφοραί προς το ΤΣΑΥ απαλλάσσονται των υπό των κειμένων διατάξεων προβλεπομένων προσθέτων τελών και τόκων υπερημερίας και δύνανται να εξοφληθώσιν εις πέντε ισοπόσους τριμηνιαίας δόσεις από της ισχύος του παρόντος. Αι μη εμπροθέσμως καταβαλλόμεναι δόσεις επιβαρύνονται κατά τας κειμένας διατάξεις. 2.Αι μέχρι της 30 Σεπτ. 1967 οφειλαί του Δημοσίου εξ εργοδοτικών εισφορών υπέρ του Κλάδου Ασθενείας του Τ.Σ.Α.Υ. δια τους Ιατρούς των Αγροτικών Ιατρείων και Υγειονομικών Σταθμών, διαγράφονται. 3.Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 78 34.Η.α.53 Καταστατικοί Νόμοι-Τ.Σ.Α.Υ. 